cyanic-selkie/wikianc huggingface dataset:
მოსკოვის პიმენ დიდის ეკლესია
ისტორია
1796-1807 წლებში ააშენეს ვლადიმირის ღვთისმშობლის ხატის სახელობის საკურთხეველი. ლეგენდის თანახმად ამ ადგილზე პატარა უსინათლო ბიჭი თამაშობდა და ხელში რაღაც ნივთი ეკავა. ამ დროს მას ქვიშა და მტვერი შეეყარა სახეში, ყმაწვილმა ცალი ხელით მოიწმინდა თვალები და მყისერად დაინახა. პირველი რაც მან დაინახა იყო პატარა, ქვაზე გამოსახული ხატი, რომელიც მას ხელში ეკავა, ეს იყო ვლადიმირის ღვთსმშობლის ხატი. ეს პატარა ქვის ხატი დიდი ხნის მანძილზე ინახებოდა წმინდა პიმენის ეკლესიაში.
საბჭოთა პერიოდში ეკლესია არ დახურულა. 1922 წლის აპრილში ეკლესიიდან გაიტაცეს 12 ფუთი საეკლესიო ფასეულობა. 1927-1932 წლებში ეკლესიის ქოროს დირიჟორი იყო ბერი პლატონი - მომავალი პატრიარქი პიმენი.
1936 წელს ტაძარი ობნოვლენცების ძირითადი ცენტრი გახდა, რომლის ხელმძღვანელიც მიტროპოლიტი ალექსანდრე ვვედენსკი იყო, მისი გარდაცვალების შემდეგ თვენახევარში ეკლესია დაუბრუნდა მოსკოვის საპატრიარქოს. ალექსი I-მა 1946 წლის ბოლოს აღავლინა ღვთისმსახურება.
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
ბეატრის ბრიტანელი
ადრეული ცხოვრება
პრინცესა ბეატრისი დაიბადა 1857 წლის 14 აპრილს ბუკინგემის სასახლეში, ლონდონში. იგი იყო დიდი ბრიტანეთის დედოფალ ვიქტორიასა და მისი მეუღლის, პრინცი ალბერტის ნაბოლარა, მეცხრე შვილი და მეხუთე ქალიშვილი. იმავე წლის 16 ივნისს შედგა მისი ნათლობა, მისი ნათლიები კი იყვნენ: კენტის ჰერცოგინია ვიქტორია საქსენ-კობურგ-ზაალფელდელი (ბებიამისი დედის მხრიდან), პრუსიისა და გერმანიის იმპერატრიცა ვიქტორია ბრიტანელი (მისი უფროსი და) და პრუსიისა და გერმანიის იმპერატორი ფრიდრიხ III (მისი დის ქმარი).
როდესაც იგი ოთხი წლის იყო, 1861 წელს მამამისი, პრინცი ალბერტი გარდაიცვალა, რასაც დიდი ბრიტანეთის სამეფო ოჯახში საკმაოდ ხანგრძლივი გლოვის პერიოდი მოჰყვა.
ქორწინება
მარცხნივ|მინი|343x343პქ|ჰაინრიხ ბატენბერგელი როდესაც ბეატრისმა განათლების მიღება დაასრულა, დედოფალმა ვიქტორიამ მის გათხოვებაზე დაიწყო ფიქრი. თავიდან მის საქმროდ მოიაზრებოდა პრინცი ლუი ნაპოლეონ ბონაპარტი, საფრანგეთის იმპერატორ ნაპოლეონ III-ისა და იმპერატრიცა ეუხენია დე მონტიხოს ერთადერთი ვაჟი და მომავალი იმპერატორი. 1870 წელს საფრანგეთში მონარქია დაემხო და ბონაპარტებმა დედოფალ ვიქტორიასთან შეაფარეს თავი. სწორედ აქედან დაიწყო ლუი ნაპოლეონისა და ბეატრისის დაახლოვება. 1873 წელს ნაპოლეონ III გარდაიცვალა და იგი გახდა ბონაპარტების დინასტიის მეთაური. ამ ამბიდან მალევე ვიქტორიამ მათი ნიშნობის ამბავი გამოაცხადა, მაგრამ 1879 წელს ლუი ნაპოლეონი ანგლო-ზულუსურ ომში მოკლეს.
ამის შემდეგ დედოფალმა ახალი საქმროს ძებნა დაიწყო ბეატრისისთვის. ამავდროულად, ბეატრისის უფროსმა დამ, პრინცესა ალისამ წამოჭრა თავისი ქმრის, ჰესენის დიდ ჰერცოგ ლუდვიგ IV-ის ბიძაშვილის, ბატენბერგის პრინც ჰაინრიხის კანდიდატურა. დედოფალს ეს კანდიდატურა მოეწონა და ჰაინრიხი ლონდონში დაიბარა, სადაც იგი ბეატრისს გააცნო.
1885 წლის 23 ივლისს კუნძულ უაითის რეზიდენციაში შედგა პრინცესა ბეატრისისა და პრინცი ჰაინრიხის ქორწინება. ამასთან, დედოფალი მათ ქორწინებას მხოლოდ იმ შემთხვევაში დათანხმდა, თუ წყვილი უინძორში იცხოვრებდა. ეს იმიტომ, რომ ვიქტორიას ყველა შვილი დედისაგან მოშორებით ცხოვრობდა, მას კი სურდა, რომ ერთი მაინც ჰყოლოდა ახლოს. აღსანიშნავია ისიც, რომ ბეატრისის მაზლს, პრინც ლუდვიგს ცოლად ჰყავდა ბეატრისის დის, ალისას ასული, პრინცესა ვიქტორია ჰესენელი.
ბეატრისსა და ჰაინრიხს სულ ოთხი შვილი შეეძინა, აქედან სამი ვაჟი და ერთი გოგონა, რომელთაგან ყველა დიდ ბრიტანეთში დაიბადა და აღიზარდა. 1886 წლის 13 დეკემბრის სამეფო განკარგულებით დედოფალმა მათ შვილებს ბრიტანული ტიტულები უბოძა.
ბატენბერგის პრინცესა
მინი|303x303პქ|დაქვრივებული ბეატრისი დედასთან ერთად ქორწინების შემდეგ ბეატრისმა მიიღო მისი სამეფო უდიდებულესობა ბატენბერგის პრინცესის წოდება, რის გამოც ინგლისშიც კი იგი ბატენბერგის პრინცესის სახელით იყო ცნობილი. ხელშეკრულების თანახმად, ბეატრისი და ჰაინრიხი დედოფალ ვიქტორიასთან ერთად ცხოვრობდა უინძორსა და ბალმორიალის სასახლეებში, რის გამოც მათი ყველა შვილი სწორედ ამ ადგილებში დაიბადა. 1888 წელს დედოფალმა კუნძულ უაითის რეზიდენცია მათ აჩუქა.
მიუხედავად ბედნიერი ქორწინებისა, პრინცი ჰაინრიხი 1896 წლის თებერვალში გარდაიცვალა ანგლო-აშანტის ომში სამხედრო სამსახურისას დამართებული ცხელებისაგან. პრინცესა ბეატრისი 38 წლის ასაკში დაქვრივდა, თუმცა იგი მეორედ აღარ გათხოვილა და გახდა კუნძულ უაითისა და სხვა მამულების მმართველი.
1901 წელს გარდაიცვალა დედოფალი ვიქტორიაც, რის შემდეგაც მან დატოვა უინძორი და საცხოვრებლად ოსბორნში გადავიდა, 1914 წლიდან კი კარისბრუკის სასახლეში დასახლდა. მიუხედავად ამისა, იგი ხშირად სტუმრობდა ლონდონს, რა დროსაც კენსინგტონის სასახლეში რჩებოდა ხოლმე.
დედოფალ ვიქტორიას დღიურები
ცნობილია, რომ სიკვდილამდე დედოფალმა ვიქტორიამ ბეატრისს სთხოვა მისი დღიურებისათვის გადაეხედა სანამ მათ დააარქივებდნენ და გამოაქვეყნებდნენ. ვინაიდან დედოფალ ვიქტორიას უამრავი უზარმაზარი დღიური ჰქონდა, პრინცესა ბეატრისს შემდეგი ოცდაათი წელი დასჭირდა ყველა მათგანის გულდასმით გადასაკითხად. ცნობილია, რომ მანმვე ამოიღო დღიურიდან ისეთი მონაკვეთები, რომლებიც ჩირქს მოსცხებდა დედამისს, ან სამეფო ოჯახის რომელიმე წევრს. პრინცესა ბეატრისმა საკუთარი ხელით გადაწერა დღიურები, ორიგინალები კი ბუხარში დაწვა. მისი სამუშაო 1931 წელს დასრულდა, რის შემდეგაც დედოფალი ვიქტორიას განახლებული დღიურების 111 ტომი შევიდა უინძორის სამეფო ბიბლიოთეკის არქივში. მარცხნივ|მინი|284x284პქ|ხანში შესული პრინცესა ბეატრისი
უკანასკნელი წლები და გარდაცვალება
1919 წლის იანვარში ჯორჯ V-მ ბეატრისი ბრიტანული წითელი ჯვრის პრეზიდენტად დანიშნა. სულ მალე იგი გახდა წმინდა იოანეს ორდენის, 1926 წელს კი ვიქტორიას სამეფო ორდენის კავალერი. აღსანიშნავია ისიც, რომ მისი ნაბოლარა ვაჟი, პრინცი მორისი პირველ მსოფლიო ომში მოკლეს.
პრინცესა ბეატრისი მოესწრო მეორე მსოფლიო ომის დაწყებასაც, რა დროსაც იგი, მიუხედავად ასაკისა, აქტიურად ხელმძღვანელობდა წითელ ჯვარს. იგი 1944 წლის 26 ოქტომბერს, 87 წლის ასაკში გარდაიცვალა.
იაუ-მა-ტეი (სადგური)
იაუ-მა-ტეი, ყოფილი ვატერლოო — სადგური ჰონგ-კონგში, ცუენ-ვანისა და კვუნ-ტონგის ხაზებზე. მდებარეობს იაუ-მა-ტეიში, იაუ-ციმ-მონგის რაიონში. სადგური გაიხსნა 1979 წლის 31 დეკემბერს.
რესურსები ინტერნეტში
კატეგორია:ცუენ-ვანის ხაზი კატეგორია:კვუნ-ტონგის ხაზი
ჰაიკაშენი
ჰაიკაშენი (Հայկաշեն) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 453 ადამიანს შეადგენდა, სიმჭიდროვე 220 ადამიანი კმ²-ზე. ფართობი 6.6 კმ²-ია.
რესურსები ინტერნეტში
კატეგორია:არმავირის პროვინციის სოფლები
ბოლონესის რაიონი
ბოლონესის რაიონი (Distrito de Bolognesi) — რაიონი პერუში, ანკაშის რეგიონის პალიასკის პროვინციაში. მდებარეობს ზღვის დონიდან 2800 მეტრზე. 2007 წლის მონაცემებით, მოსახლეობა 1 367 ადამიანს შეადგენდა, სიმჭიდროვე 15.73 ადამიანი კმ²-ზე. ფართობი 86.88 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:პალიასკის პროვინციის რაიონები
კრისტი ტურლინგტონი
კრის ნიკოლ ტურლინგტონი ბერნსი (დ. 2 იანვარი, 1969) — ამერიკელი მოდელი, ქველმოქმედი და კინორეჟისორი. ტურლინგტონი Calvin Klein's Eternity-ის რეკლამის სახე იყო 1989 წელს და დაახლოებით 20 წლიანი პაუზის შემდეგ 2014 წელს, ასევე არის ბრენდ Maybelline-ის სახე. ტურლინგტონი ჟურნალმა Glamour-მა დაასახელა 2013 წლის ქალად, 2014 წელს, ტურლინგტონი მოხვდა მსოფლიოს ყველაზე გავლენიანი ადამიანების ყოველწლიურ ასეულში. ტურლინგტონმა თავდაპირველად პოპულარობა მოიპოვა 1980-იანი წლების ბოლოს და 1990-იანი წლების დასაწყისში, როგორც სუპერმოდელია. გრეის კოდინგტონი, ამერიკული ჟურნალ Vogue შემოქმედებითი დირექტორი, ტურლინგტონს უწოდებს "მსოფლიოს ყველაზე ლამაზ ქალს".
2010 წელს ტურლინგტონმა ჩამოაყალიბა Every Mother Counts, არაკომერციული ორგანიზაცია, რომელიც ეხმარება ორსულ ქალბატონებს ორსულობისა და მშობიარობის უსაფრთხოდ წარმართვაში. 2013 წელს ტურლინგტონმა როგორც რეჟისორმა გადაიღო დოკუმენტური ფილმი Every Mile, Every Mother, დოკუმენტური ფილმი არის დედების და შვილების ურთიერთობაზე.
ადრეული ცხოვრება
ტურლინგტონი დაიბადა ოკლენდში, კალიფორნიაში, ტურლინგტონს ჰყავს სამი და. ტურლინგტონი დაიბადა Pan American World Airways– ის მფრინავის და სტიუარდესას ოჯახში. ტურლინგტონი და მისი დები აღიზარდნენ კათოლიკური რწმენის მოტივებზე.
ტურლინგტონი აღმოაჩინა ადგილობრივმა ფოტოგრაფმა დენი კოდმა, როდესაც იგი ცხენზე ჯირითობდა მაიამის შტატში, ფლორიდაში, სადაც მისი მამა მწვრთნელად მუშაობდა. ტურლინგტონმა სამოდელო კარიერა დაიწყო 14 წლის ასაკიდან ამ დროს ტერლინგტონი სწავლობდა Monte Vista დაწყებით სკოლაში კალიფორნიის ქალაქ დენვილში. 18 წლის ასაკში, იგი ნიუ – იორკში გადავიდა პროფესიონალური სამოდელო კარიერის დასაწყებად.
ქორწინება
2000 წელს ტურლინგტონმა Hamptons-ის წვეულებაზე გაიცნო მსახიობი, რეჟისორი და მწერალი ედუარდ ბერნსი და 2000 წლის ბოლოს დაიწყეს ურთიერთობა. 2002 წელს ტურლინგტონი და ბერნსი დაშორდნენ. წყვილი ერთი წლის შემდეგ შერგიდა და დაქორწინდნენ 2003 წლის ივნისში. ბერნსს და ტურლინგტონს ორი შვილი ჰყავთ, გრეისი (დაიბადა 2003 წელს) და ფინელი (დაიბადა 2006 წელს). ტურლინგტონის და კელი დაქორწინებულია ედვარდის ძმაზე ბრაიან ბერნზე.
ტურლინგტონმა 13 წლის ასაკში დაიწყო მოწევა და დღეში ერთ კოლოფ სიგარეტს ეწეოდა 16 წლის ასაკში. 26 წლის ასაკში მან მოწევას თავი დაანება. ამასთან, 2000 წელს, 31 წლის ასაკში, ფილტვის შემოწმებისას, თანამედროვე ტექნოლოგიის შესახებ ცნობიერების ამაღლების მიზნით, მას დაუდგინეს ადრეული ეტაპზე ფილტვის ემფიზემა.
იოგა
ტურლინგტონი არის იოგის პრაქტიკოსი, კონკრეტულად იოგის ტიპი, რომელიც ცნობილია როგორც ჯივამუქტი. ტურლინგტონმა იოგას პარქტიკოსობა 1987 წლიდან დაიწყო .2001 წლის 15 აპრილს გამოქვეყნებულ სტატიაში მან განაცხადა, რომ კვირაში სამჯერ ვარჯიშობდა, დილის საათებში.
იგი არის ავტორი წიგნის Living Yoga: Creating A Life Practice,, რომელიც პირველად გამოიცა 2002 წელს, ახლა უკვე მესამე გამოცემაში არის (2002, 2003, 2005).
სირბილი
ტურლინგტონს გარბენილი აქვსოთხი მარათონი ცხოვრების განმავლობაში (2015 წლის აპრილი), მათ შორის ლონდონის მარათონი, მისი პირადი საუკეთესოა შედეგია 3 საათი და 46 წუთი. მისი პირველი მარათონი ჩატარდა 2011 წლელს ნიუ - იორკში. პირველი მარათონის გარბენამდე ტურლინგტონი დღეში 3-დან 5 მილამდე მანძილს გარბოდა, "კვირაში რამდენჯერმე", ეს იყო ტიპური საქციელი მისთვის, პერიოდულად მან განაგრძო სირბილი მთელი ცხოვრების განმავლობაში.
The Stone Roses (ალბომი)
The Stone Roses — ინგლისური როკ-ჯგუფ The Stone Roses-ის სადებიუტო ალბომი. გამოიცა 1989 წელს, ლეიბლზე Silvertone Records. სიმღერების დიდი ნაწილი ჩაიწერა ლონდონში, პროდიუსერ ჯონ ლეკისთან ერთად. მიუხედავად იმისა, რომ გამოცემის შემდეგ წარმატება არ ჰქონია, კრიტიკოსების მიერ დროთა განმავლობაში აღიარებული იქნა.
სქოლიო
კატეგორია:1989 წლის სადებიუტო ალბომები კატეგორია:The Stone Roses-ის ალბომები კატეგორია:ალბომები ჯონ ლეკის პროდიუსერობით
პალმერა (ვალენსია)
პალმერა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის საფორის კომარკის შემადგენლობაში. ფართობი — 0,98 კმ². მოსახლეობა — 1018 კაცი (2020 წ.).
სქოლიო
კატეგორია:ვალენსიის მუნიციპალიტეტები
სალმა დე ნორა
სალმა დე ნორა (დ. 16 ივნისი, 1979) — ესპანელი პორნომსახიობი. კარიერა დაიწყო 2003 წლის დეკემბერში. გადაღებულია სამ ფილმში.
სქოლიო
კატეგორია:დაბადებული 16 ივნისი კატეგორია:დაბადებული 1979 კატეგორია:ესპანელი პორნომსახიობი ქალები
ახნა
ახნა (Άχνα) ან დუზჯე (Düzce) — მიტოვებული სოფელი კვიპროსში, ფამაგუსტის რაიონში. მდებარეობს ბუფერული ზონის ჩრდილოეთით, ფამაგუსტიდან 12 კმ-ით აღმოსავლეთ-სამხრეთ-აღმოსავლეთით (WSW), ზღვის დონიდან 45 მ-ზე. დე ფაქტოდ კონტროლირდება ჩრდილოეთ კვიპროსის მიერ. კუნძულზე თურქეთის შეჭრის შემდეგ იძულებით გადაადგილებულმა ბერძნულმა მოსახლეობამ ახალი სოფელი დააარსა ძველთან ახლოს.
ახალი სოფელი
თავდაპირველად კარვების სოფელი აშენდა ახნის ტყეში, რამდენიმე ასეული მეტრის მოშორებით ძველი ლოკაციისაგან. მოგვიანებით დაიწყო სოფლის, სახელად დასაკი-ახნასი მშენებლობა დეკელიის არეაში.
მოსახლეობა
2001 წელს კვიპროსის რესპუბლიკის სტატისტიკის დეპარტამენტის მიხედვით ახნის მოსახლეობა 1952 ადამიანი იყო. 2011 წლის მონაცემებით დასაკი-ახნასის მოსახლეობა 2087 კაცს შეადგენს.
ტრანსპორტი
უახლოესი აეროპორტი მდებარეობა ქალაქ ლარნაკაში.
სპორტი
ახნა ცნობილია თავის საფეხბურთო კლუბ ეთნიკოს ახნათი, რომელმაც უეფა-ს ინტერტოტოს თასი მოიგო 2006 წელს. შეხვედრებს ატარებს დასაკის სტადიონზე.
სქოლიო
კატეგორია:ფამაგუსტის რაიონის დასახლებული პუნქტები კატეგორია:გაზიმაგუსის რაიონის დასახლებული პუნქტები კატეგორია:1974 წლის კვიპროსზე თურქეთის შეჭრის შემდეგ დაცარიელებული კვიპროსის ბერძნული სოფლები კატეგორია:კვიპროსის ყოფილი დასახლებული პუნქტები
ჰნივანი
ჰნივანი (Гнівань) — ქალაქი უკრაინაში. მდებარეობს ვინიციის ოლქში. 2013 წელს ქალაქის მოსახლეობა 12592 კაცს შეადგენდა.
სქოლიო
კატეგორია:ვინიციის ოლქის ქალაქები
Nintendo Research & Development 2
Nintendo Research & Development No. 2 Department, (任天堂開発第二部), საყოველთაოდ ცნობილი აბრევიატურით Nintendo R&D2 — იაპონური კომპანიის, Nintendo-ს ერთ-ერთი შიდა განყოფილება, რომელიც აწარმოებდა პროგრამულ უზრუნველყოფასა და სხვადასხვა მოწყობილობებს
დაარსდა 1970-იან წლებში, იაპონელი ბიზნესმენისა და Nintendo-ს მესამე პრეზიდენტის ჰიროში იამაუჩის მიერ. მოგვიანებით Nintendo R&D2 შეერწყა Nintendo-ს სხვა განყოფილებას Nintendo SPD-ს.
სქოლიო
კატეგორია:Nintendo-ს დივიზიები და შვილობილი კომპანიები კატეგორია:გაუქმებული ვიდეო თამაშების კომპანიები კატეგორია:ვიდეო თამაშების მწარმოებელი კომპანიები
ინფანტა (პანგასინანი)
ინფანტა (ოფიციალურად ინფანტის მუნიციპალიტეტი; პანგ: Baley na Infanta; ტაგ: Bayan ng Infanta) ― მესამე კლასის მუნიციპალიტეტი პანგასინანის პროვინციაში, ფილიპინებში. 2015 წლის აღწერით, მუნიციპალიტეტის მოსახლეობა 24 584 ადამიანს შეადგენს.
ბარანგაები
ინფანტა პოლიტიკურად 13 ბარანგაიდ იყოფა.
სქოლიო
კატეგორია:პანგასინანის მუნიციპალიტეტები
მონგ-კოკი (სადგური)
მონგ-კოკი — სადგური ჰონგ-კონგში, ცუენ-ვანისა და კვუნ-ტონგის ხაზებზე. მდებარეობს მონგ-კოკში, იაუ-ციმ-მონგის რაიონში. სადგური გაიხსნა 1979 წლის 31 დეკემბერს.
რესურსები ინტერნეტში
კატეგორია:ცუენ-ვანის ხაზი კატეგორია:კვუნ-ტონგის ხაზი
ჰაიკავანი (არმავირი)
ჰაიკავანი (Հայկավան) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 348 ადამიანს შეადგენდა, სიმჭიდროვე 392 ადამიანი კმ²-ზე. ფართობი 3.44 კმ²-ია.
რესურსები ინტერნეტში
კატეგორია:არმავირის პროვინციის სოფლები
გაეროს უშიშროების საბჭოს რეზოლუცია 2118
გაეროს უშიშროების საბჭოს რეზოლუცია 2118 — გაერთიანებული ერების ორგანიზაციის უშიშროების საბჭოს რეზოლუცია 2118 მიიღეს ერთხმად 2013 წლის 27 სექტემბერს, სირიული ქიმიური იარაღის ლიკვიდაციის სამოქმედო გეგმასთან დაკავშირებით სირიის სამოქალაქო ომის დროს. ის მოიხსენიებს გაეროს უშიშროების საბჭოს 1540, 2042 და 2043 რეზოლუციებსა და ყურადღებას ამახვილებს გაერთიანებული ერების ორგანიზაციის გენერალური ასამბლეის სამოცდამერვე სესიის საერთო დებატების მეორად საკითხებზე. რეზოლუციის მიხედვით, სირიას 2014 წლის შუამდე აქვს დრო გაანადგუროს იარაღის არსენალი. ასევე, ის ხაზს უსვამს გადატანის გეგმასაც. მცირე ხარვეზების მიუხედავად, ქიმიური იარაღის ამკრძალავი ორგანიზაციის მოხსენების თანახმად განადგურება დიდიწილად მოხდა გრაფიკის გათვალისწინებით.
რეზოლუციის საფუძველი
გაერთიანებული ერების ორგანიზაციის თანახმად ქიმიური იარაღი გამოიყენეს 21 აგვისტოს 2013 წლის ღუტას თავდასხმებისას. სირიის მთავრობამ ამბოხებულები დაადანაშაულა განხორციელებულ თავდასხმასა და ქიმიური იარაღის გამოყენების სხვა ქმედებებში. გაუტას მოვლენების საპასუხოდ, ქვეყნების კოალიცია აშშ-სა და საფრანგეთის მეთაურობით იმუქრებოდა სირიაზე საჰაერო იერიშების მიტანით, როგორც სასჯლით სახელმწიფოს დადანაშაულების გამო ქიმიური იარაღის გამოყენებაში. რუსეთი ადრევე მხარს უჭერდა სირიის მთავრობასა და ბლოკავდა დასავლეთის ძალისხმევას გაეროს სანქცირებული სამხედრო ინტერვენციისთვის გაეროს უშიშროების საბჭოში. დიდი ოცეულის სამიტის განმავლობაში 6 სექტემბერს რუსეთის პრეზიდენტი ვლადიმერ პუტინი და აშშ-ს პრეზიდენტი ბარაკ ობამა განიხილავდნენ იდეას სირიის ქიმიური იარაღის საერთაშორისო კონტროლზე აყვანის შესახებ.
2013 წლის 9 სექტემბერს აშშ-ს სახელმწიფო მდივანმა ივარაუდა, რომ საჰაერო დარტყმების თავიდან აცილება შესაძლებელი იყო, თუ სირია დაცლიდა ქიმიური იარაღის მარაგებს ერთ კვირაში, მაგრამ სახელმწიფო დეპარტემენტიდან ოფიციალურმა პირებმა ხაზი გაუსვეს იმას, რომ კერის განცხადება და ერთკვირიანი ვადა იყო რიტორიკული სირიისგან ნაკლებად მოსალოდნელი ქიმიური იარაღის ჩაბარების ფონზე. თუმცა, კერის განცხადების რამდენიმე საათის შემდეგ, რუსეთის საგარეო საქმეთა მინისტრმა, სერგეი ლავროვმა, განაცხადა, რომ რუსეთმა სირიას შესთავაზა დაეთმო თავისი ქიმიური იარაღი და სირიის საგარეო საქმეთა მინისტრი, ვალიდ ალ-მუალემი გამოეხმაურა განცხადებას და მიესალმა შეთავაზებას. ამან გამოიწვია სირიული ქიმიური იარაღის ლიკვიდაციის გეგმა. მას შემდეგ, რაც სირიამ რატიფიცირება მოახდინა დოკუმენტის, რომ შესულიყო ქიმიური იარაღის ამკრძალავ ორგანიზაციაში და მას გადაეცა დოკუმენტაცია მისი არსენალის შესახებ ამ ორგანიზაციაში, მეტი დისკუსია გაიმართა და რუსეთის აცხადებდა, რომ დასავლეთს სურდა დარწმუნებულიყო იმაში, რომ საჰაერო დარტყმები დარჩებოდა შესაძლებლობად, თუ სირია არ დათმობდა ქიმიური იარაღს, სწორედ ამიტომაც გაერთიანებული ერების უშიშროების საბჭომ მიიღო რეზოლუცია 2118.
ხმის მიცემამდე, ქიმიური იარაღის ამკრძალავი ორგანიზაციის აღმასრულებელმა საბჭომ მიიღო სამოქმედო გეგმა ვერიფიკაციის, გადატანისა და განადგურების ვადებით სირიული სარინის არსენალისა და სხვა ქიმიური იარაღებისა 2014 წლის შუამდე პროგრამით, რომელიც ქიმიური იარაღის შესახებ კონცენციის რეგულარული დესტრუქციის ვადებთან შედარებით „აჩქარებულია“. გენერალურმა დირექტორმა, აჰმედ უზუმჩუმ განაცხადა, რომ: „ეს გადაწყვეტილებაწარმოადგენს აშკარა გზავნილს, რომ საერთაშორისო საზოგადოება აპირებს ერთად იმუშაოს სირიაში მშვიდობისათვის, რაც დაიწყო ამ ქვეყანაში ქიმიური იარაღის აღმოფხვრით“.
რეზოლუცია
რეზოლუცია ასევე შეიცავს მოწოდებას „ტრანზიტული ორგანოს მართვის სრულად აღმასრულებელი ძალის განხორციელებისადმი, რომელშიც შეიძლება შედიოდნენ მოქმედი ხელისუფლება, ოპოზიცია და სხვა ჯგუფების და უნდა იყოს ჩამოყალიბდეს საერთო შეთანხმების საფუძველზე;“ ამავე დროს ის ამტკიცებს, რომ პროცესი არის შესაძლებლობა „სირიელი ხალხისთვის საკუთარი ქვეყნის მომავლის განსაზღვისა. ყველა ჯგუფსა და სეგმენტს სირიის არაბთა რესპუბლიკის სოციუმისა უნდა ჰქონდეს შესაძლებლობა მონაწილეობა მიიღოს ეროვნული დიალოგის პროცესში. ეს პროცესი არამერტო უნდა იყოს ექსკლუზიური, არამედ აზრობრივად მნიშვნელოვანი“. ქმედებები ამ მიზნით შეიცავს:
მოგვიანებით რეზოლუციაში აღინიშნება გადაცემის სირთულე და ის, რომ მსგავსი გადაცემა უნდა იყოს მშვიდობიანი.
პრობლემატური საკითხები
თუმცა, რეზოლუციის შესრულება იყო რთული საკითხი, კიდევ ერთი პრობლემა, რომელიც წარმოიშვა იყო დაკავშირებული ქიმიურ იარაღთან, რადგან მხოლოდ აშშ-სა და რუსეთს აქვს სამრეწველო სიმძლავრე, რომ შეინახოს და განკარგოს ქიმიური იარაღი. ასეთ ვითარებაში საგარეო საქმეთა მინისტრის შემცვლელმა სერგეი რიაბკოვმა განაცხადა რეზოლუციამდე ორი დღით ადრე, რომ რუსეთი შესთავაზებდა ქიმიური იარაღის საცავებს და ის არ დაისაკუთრებდა არსენალის არცერთ ნაწილს. რადგან აშშ-მ დაბლოკა ქვეყნის გარეთ გატანა და ტრანსპორტირება მსგავის საბრძოლო აღჭურვილობისა, ინსპექტორებს უწევთ იმუშაონ სირიის შიგნით სამოქალაქო ომის პირობებში. ბოსტონის უნივერსიტეტის პროფესორმა უილიამ კეილორმა მიწერა „Bloomberg“-ს :
ზესახელმწიფოებრივი ორგანო
ქიმიური იარაღის ამკრძალავი ორგანიზაციის აღმასრულებელი საბჭოს გადაწყვეტილება დაადასტურა, რომ ის დაიწყებს ინსპექტირებას არაუგვიანეს 1 ოქტომბრისა და რომ გეგმამ მიიღო დასტური იმიტომ, რომ ლიკვიდაცია მთელი ქიმიური იარაღისა მომხდარიყო 2014 წლის შუამდე.
შიდასახელმწიფოებრივი
სირიის საგარეო საქმეთა მინისტრმა ვალიდ ალ-მუალემმა განაცხადა:
დანარჩენი მსოფლიო
ბევრი სახელმწიფო მიესალა რეზოლუციას ზოგადად, მაშინ, როდესაც ზოგი, მსგავსად ბაჰრეინის, ტოგოსა და დანიისა განსაკუთრებულად დაეთანხმა რეზოლუციას გაეროს უშიშროების საბჭოს მეექვსე-მერვე სესიის მთავარ დებატებში. ჩინეთის საგარეო საქმეთა მინისტრი ვან ი აპლოდისმენტებით შეეგება ერთსულოვან რეზოლუციას და მიესალმა მშვიდობიან ინიციატივებს კონფლიქტისთვის განცხადებით:
მან დაამატა, რომ არც სირიასა და არც რეგიონს არ შეეძლო კიდევ ერთი ომის გადატანა. საფრანგეთის საგარეო საქმეთა მინისტრი ლორან ფაბიუსმა განაცხადა, რომ სირიის კოოპერაცია „უნდა იყოს უპირობო და სრულად გამჭვირვალე. ეს რეზოლუცია არ არის ჩვენი საბოლოო მიზანი, არამედ მხოლოდ პირველი ნაბიჯი. ჩვენ ახლა უნდა მოვახდინოთ მისი იმპელემენტაცია. არავის შეუძლია ენდოს რეჟიმს, რომელიც, ამ დრომდე, უარყოფდა მსგავსი იარაღის გამოყენებას .“
რუსეთის სერგეი ლავროვმა რეზოლუციის შესახებ თქვა, რომ ის „არ იძლევა რომელიმე ავტომატური გამოყენების შესაძლებლობას ძალისა თუ აღსრულების ღონისძიებისა“ შესაბამისი წარუმატებლობისას და რომ გაეროს უშიშროების საბჭო ვალდებული იქნება „ფრთხილად“ განიხილოს ნებისმიერი გადაწყვეტილება აღსრულებისა. მან ასევე განაცხადა: „გაეროს უშიშროების საბჭო ... იქნება მზად მიიღოს საკმაოდ მკაფიო შესაბამისი ქმედებები წესდების VII მუხლის საფუძველზე .“
აშშ-ს სახელმწიფო მდივანმა, ჯონ კერიმ მოუწოდა სირიის ხელისუფლებას, რომ „მისცეს თავისუფალი ხელმისაწვდომობა“ ქიმიური იარაღის საცავებზე და დაეჯახა ამ განცხადების წარუმატებლობის გამოძახილებს. მან ასევე დაამატა:
მის განცხადებას ხელმისაწვდომობის შესახებ მოჰყვა გამოხმაურება ბრიტანეთის საგარეო საქმეთა მინისტრის, უილიამ ჰეიგის მიერ.
აშშ-ს ელჩმა გაეროში, სამანტმა ფოუერი აცხადებს: „ეს რეზოლუცია წარმოადგენს ახალ ეტაპს. უშიშროების საბჭო აარსებს ახალ საერთაშორისო ნორმას;“ თუმცა, ეროვნული უსაფრთხოების მრჩეველმა სუსან რეისმა დაარქვა მას „ძლიერი, მაკავშირებელი და აღსრულებადი გაეროს უშიშროების საბჭოს რეზოლუცია .“ სკეპტიციზმი კი გამოხატეს რესპუბლიკელმა სენატრებმა ჯონ მაკკეინმა და ლინდსეი გრაჰამ, რომლებმაც გააკეთეს ერთობლივი განცხადება, რომ „ნაწერის წაკითხვა არ ცვლის რეალურ მდგომარეობას“ და დაამატა: „ეს რეზოლუცია არის კიდევ ერთი იმედის ტრიუმფი რეალობაზე. ის არ შეიცავს არანაირ მნიშვნელოვან ან გადაუდებელ აღსრულების მექნიზმებს, რომ აღარაფერი ვთქვათ ასადის რეჟიმის დარღვევისას ძალის გამოყენების საფრთხეზე. მთელი კითხვა აღსრულების შესახებ კი გვერდზე გადაიდო .“
სხვები
ჟურნალის, „რუსეთი გლობალურ გამოწვევებში“ რედაქტორმა, ფიოდორ ლუკიანოვმა, განაცხადა გარიგების შესახებ, რომ „ეს იყო კომპრომიტული ვერსია;“ თუმცა, დირექტორმა ევრაზიისა და ახლო აღმოსავლეთისა ევრაზიის ჯგუფში, ქლიფ კუპჩანმა განაცხადა, რომ: „ეს იყო წინასწარ განჭვრეტადი საუკეთესო გზა შესაძლებლობებიდან. ჩვენ საკმაოდ ნათლად ვხედავთ ამ მოვლენას .“ ნიუ-იორკის უნივერსიტეტის ასოცირებულმა დირექტორმა საერთაშორისო კოოპერაციის ცენტრისა თქვა: „რეზოლუციის ენა არის ნაკლებად მნიშვნელოვანი ვიდრე რუსეთის მზადყოფნა, რომ მოიყვანოს ასადი შესაბამისობაში. მთლიანი გარიგების საყრდენ წერტილს მაინც წარმოადგენს მოსკოვის ვალდებულება შეასრულოს საკუთარი საქმე .“
მისია
გაერომ გააგზავნა ინსპექტორები სირიაში, რადგან მოეხდინათ იარაღის არსენალის ლიკვიდაცია. მისია შეაფასეს აშშ-მ და რუსეთმა, რადგან კერიმ განაცხადა, რომ ის იყო კმაყოფილი მთავრობასთან კოოპერაციით ,რომელმაც დაიმსახურა დადებითი შეფასება ინსპექტორების მხირდანაც და ხაზი გაუსვა „რეკორდულ დროში“ მიღწეულ პროგრესს.
მისიის განმავლობაში ინსპექტორები უსაფრთხოების პრობლემის წინაშე იდგნენ, მაგალითად, დამასკოს ერთ-ერთ სასტუმრო იყო ახლოს ნაღმსატყორცნ პოლიგონთან. 31 ოქტომბერს ქიმიური იარაღის ამკრძალავი ორგანიზაციის მოხსენებაში აღინიშნა, რომ არსებული პროდუქცია და მისი გამოყენების შესაძლებლობები ლიკვიდირებულ იქნა ბოლო ვადამდე ერთი დღით ადრე. ის ამბობს, რომ 23 ქიმიური იარაღის საცავიდან მთელი ქვეყნის მასშტაბით ადგილზევე გაანადგურეს 21, ხოლო დანარჩენი ორი გადაიტანეს უსაფრთხო ადგილას და იქ მოახდინეს ინსპექტირება. ნოემბრის დასაწყისისთვის კი გახსნილი საცავების შემოწმება თითქმის დასრულებული იყო ქიმიური იარაღის ამკრძალავმა ორგანიზაციამ განაცხადა, რომ „ყველაზე კრიტიკული“ იარაღი გაქრება ქვეყანაში 2013 წლის ბოლოსთვის და სხვა ქიმიური იარაღი, ისოპროპანოლის გარდა გატანილ იქნება 5 თებერვლისთვის. ის ასევე ამატებს, რომ სეკვენსირებული განადგურება დაიწყება 15 დეკემბრისთვის და რომ „უპირატესი იარაღის“ ლიკვიდაცია მოხდება 2014 წლის მარტის ბოლოს. ეს ორგანიზაცია არ აცხადებს კონკრეტულად სად მოხდება ეს განადგურება.
იმ ქვეყნების ნაკლებობის გამო, რომელთაც შეუძლიათ მიიღონ ქიმიური იარაღი განადგურებისთვის, ქიმიური იარაღის ამკრძალავი ორგანიზაციის ხელმძღვანელმა, აჰმად უზუმცუმ განაცხადა, რომ 798 ტონა ქიმიური ნივთიერებსა და 7.7 მილიონი ლიტრი დაბინძურებული წლის ტრანსპორტირება მოხდება ზღვით (საერთაშორისო წყლებით). „... ყველა ზომა შესაბამისად იქნება მიღებული ამ ნივთიერებათა გემით ტრანსპორტირებისა და განადგურების დროს.“ მან ასევე განაცხადა, რომ მოელოდა აშშ-ს ინიციატივას ყოფილიყო ლიდერი ამ პროცესში, რაგან „მათი დანადგარები მარტივად ინსტალირდებიან გემებსა თუ მიწაზე“.
ამას მოჰყვა აშშ-ს შეთავაზება გაენადგურებინა 500 ტონა „უპირატესი“ ქიმიური ნივთიერება ერთ-ერთ საკუთარ გებზე. ქიმიური იარაღის ამკრძალავმა ორგანიზაციამ გამოაქვეყნა საერთაშორისო გეგმა იარაღის განადგურებისა. რუსეთის ჯავშანტექნიკა გაიტანს ქვეყანიდან საბრძოლო იარაღს (იპრიტის, სარინისა და სხვა ნივთიერებების ჩათვლით) და ამას კურირებას გაუწევს აშშ სატელიტებისა და ჩინური სათვალთვალო კამერებით. თუმცა, 31 დეკემბერის ვადა გადაიტანეს 31 მარტამდე 2014 წლისა ყველაზე საშიში იარაღებისთვის. იარაღის გადატანაში წვლილი შეტანის სურვილი გამოთქვა ბრიტანეთის საგარეო საქმეთა სამინისტრომ.
იმის მიუხედავად, რომ ვერ მოხერხდა 31 დეკემბრის ვადის გათვლისწინება მიმდინარე კონფლიქტის გამო, 2014 წლის იანვრის დასაწყისში ქიმიური ნივთიერებების პირველი პარტია გაიტანეს ქვეყნიდან განადგურებისთვის.
2014 წლის იანვრის ბოლოს კრიტიკის საგანი გახდა სირიის ხელისუფლება. აშშ-ს თავდაცვის მინისტრმა ჩაკ ჰეიგელმა განაცხადა: „მე არ ვიცი რა მოტივები ამოძრავებს სირიის მთავრობას, ვფიქრობ, ეს არის დაბალი კომპეტენციის ბრალი. სხვა რა მიზეზით შეიძლება არ იჩენდეს სირია ინიციატივას ამ ქიმიური ნივთიერებების ქვეყნიდან გატანასთან დაკავშირებით.“
საპასუხოდ კი რუსეთის დიპლომატმა მიხეილ ულიანოვმა განაცხადა, რომ „სირიელები ახოს არიან საკუთარი ვალდებულებების შესრულებასთან“. ხოლო საგარეო საქმეთა მინისტრის მოადგილემ, გენადი გატილოვმა დაამატა, რომ 1 მარტის ვადა იქნება დაცული და ის, რომ „დიდი პარტიის გადატანა დაგეგმილია თებერვლისთვის“.
5 თებერვლის ვადის გადაცილების შემდეგ სირიამ გაეროსა და ქიმიური იარაღის ამკრძალავ ორგანიზაციას შესთავაზა 100 დღიანი სამოქმედო გეგმა. ეს ორი ორგანიზაცია ჰააგაში შეიკრიბა შეთავაზების განსახილველად. ერთ-ერთმა დიპომატმა, რომლის სახელიც უცნობია, განაცხადა, რომ მარტის ვადა შეიძლება იქნას დაცული, ხოლო სირიის მიერ შემოთავაზებული მაისი ვადა იძლევა შესაძლებლობას, რომ მხოლოდ ივნისში განადგურდეს სამხედრო იარაღი. ქიმიური იარაღის ამკრძალავმა ორგანიზაციამ აღნიშნა, რომ მესამედი იარაღისა უკვე განადგურებული იყო.
ამავე ორგანიზაციის მიმდინარე მისიის ხელმძვანელმა, სიგრიდ კააგმა თქვა, რომ სირიამ უნდა დაიცვას 27 აპრილის დედლაინი თავისი ქვეყნის ყველა ქიმიური ნივთიერებებისთვის, რადგან მოხდეს მათი განადგურება 30 ივნისს. ხოლო 20 აპრილს მან განაცხადა, რომ 80% ნივთიერებებისა უკვე გადატანილ იქნება და სირია ახლოს იყო 27 აპრილის ვადის დაცვასთან.
27 აპრილს კააგმა განაცხადა, რომ უსაფრთხოების გამოწვევების მიუხედავად სახელმწიფოს უნდა დაეცვა 30 ივნისის ვადა და გაენადგურებინა ყველა ტოქსიკური იარაღი.მან დაამატა, რომ "7.5-8% მსგავსი ნივთიერებების ჯერ კიდევ ქვეყნაში იყო." "თუმცა 92.5% ქიმიური იარაღისა გატანილი ან განადგურებული იყო, რაც თავის მხრივ წარმოადგენდა განსაკუთრებულ პროგრესს. მცირე პროცენტი იარაღისა უნდა განადგურდეს დაუფიქრებლად ქვეყანაშივე. ეს კი შესრულებადია და დამოკიდებულია ნივთიერებათა ადგილმდებარეობის ხელმისაწვდომობაზე." კიდევ ერთ განხილვის საკითხს წარმოადგენდა ის, უნდა მიაენიჭოს თუ არა სირიას დარჩენილი 12 ქიმიური იარაღის საწარმოებელი ადგილის განადგურება. სირია გეგმავდა დაეხურა ის, რამდენადაც მათი გამოყენება იქნებოდა არახელსაყრელი, მაგრამ დასავლეთის ქვეყნებმა მოითხოვეს მათი განადგურება, იმიტომ, რომ წინააღმდეგ შემთხვევაში მათი ახლიდან გახსნა გახდებოდა შესაძლებელი.
აგვისტოს შუარიცხვებში მოხდა დიდი რაოდენობით ნივთიერებათა ნეიტრალიზაცია ზღვაში. აშშ-ს პრეზიდენტმა ბარაკ ობამამ განაცხადა მისიის დადასრულისას: "წინ სვლასთან ერთად ჩვენ ახლოდან დავაკვირდებით იმას, რომ სირიამ შეასრულოს საკუთარი ვალდებულებები და გაანადგუროს დარჩენილი ქიმიური იარაღის საწარმოო აღჭურვილობა".
სქოლიო
კატეგორია:გაეროს უშიშროების საბჭოს 2013 წლის რეზოლუციები კატეგორია:გაეროს უშიშროების საბჭოს რეზოლუციები სირიის შესახებ კატეგორია:2013 წელი სირიაში
მიხეილ კოკაია
მიხეილ კოკაია (დ. 24 დეკემბერი, 1956, სოხუმი — გ. 27 სექტემბერი, 1993, იქვე) — აფხაზეთის ავტონომიური რესპუბლიკის სამდივნოს თანამშრომელი, ჟიული შარტავას მრჩეველი სამხედრო საკითხებში. 1993 წლის 27 სექტემბერს, სოხუმის დაცემის დღეს, დახვრიტეს სეპარატისტებმა. მისი და სხვა დახვრეტილების საფლავები 2018 წლამდე უცნობი იყო.
სქოლიო
კატეგორია:დაბადებული 24 დეკემბერი კატეგორია:დაბადებული 1956 კატეგორია:საოხუმში დაბადებულები კატეგორია:გარდაცვლილი 27 სექტემბერი კატეგორია:გარდაცვლილი 1993 კატეგორია:აფხაზეთის ომის მონაწილეები
გვარდამარ-დე-ლა-საფორი
გვარდამარ-დე-ლა-საფორი  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის საფორის კომარკის შემადგენლობაში. ფართობი — 1,1 კმ². მოსახლეობა — 531 კაცი (2020 წ.).
სქოლიო
კატეგორია:ვალენსიის მუნიციპალიტეტები
ღვთისმშობლის ხატის ცხოველმყოფელი წყაროს ტაძარი (ცარიცინო)
ღვთისმშობლის ხატის ცხოველმყოფელი წყაროს ტაძარი (Храм иконы Божией Матери «Живоносный Источник») — მართლმადიდებლური ტაძარი მოსკოვში. ეკლესია დაარსებულია XVIII საუკუნეში. მდებარეობს მოსკოვის სამხრეთის ადმინისტრაციული ოლქის ცარიცინოს რაიონში. აგებულია 1722 წელს. ნაკურთხია ღვთისმშობლი ხატის „ცხოველმყოფელი წყაროს“ სახელზე.
ტაძრის მთავარი საკურთხეველი აკურთხია ღვთისმშობლი ხატის „ცხოველმყოფელი წყაროს“ სახელზე. ეგვტერები კი დიმიტრი თესალონიკელისა და ყაზანის ღვთისმშობლის ხატის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორაია
თავდაპირველად ტაძრის ადგილზე მდებარეობდა ხის ეკლესია, რომლებიც ააგეს ბოარმა სტრეშნევებმა.
ქვის ტაძარი ააგეს 1722 წელს მოლდავიის გოსპოდარისა და პოლიტიკური მოღვაწის დიმიტრი კანტემირის დაკვეთით. 1759-1765 წლებშიმატვეი კანტემირის სურვილით ტაძარი მთლიანად გადააკეთეს (არქიტექტორი უცნობია). მიაშენეს ჩრდილოეთის ეგვტერი დიმიტრი თესალონიკლელის სახელზე, რომელიც შექმნა მამის პატივისცემის ნიშნად. მალევე ტაძარი გახდა თავადების საგვარეულო განსასვენებელი. 1771 წელს მასში დაკრძალეს თავადი მ. დ. კანტემირი, ხოლო მოგვიანებით მისი ცოლი ა. ი. კანტემირი.
1775 წელს ცარიცინის სასახლის ასაშენებლად ეკატერინე II-მ კანტემირებისაგან იყიდა მთი სამფლობელო. არქიტექტორმა ვასილი ბაჟენოვმა, სასახლის კომპლექსის შემუშავებისას, ეკლესია შეინარჩუნა შენობების ანსამბლში.
სასახლის ანსამბლის შექმნის შემდეგ, 1883-1885 წლებში ტაძარი გადააკეთეს არქიტექტორ პეტრე ლავინის ხელმძღვანელობით. მიაშენეს სამხრეთი ეგვტერი ყაზანის ღვთისმშობლის ხატის სახელზე. გააფართოეს სატრაპეზოც.
1990 წელს ეკლესია გადაეცა მორწმუნეებს და კვლავ აკურთხეს. წინამძღვრად დანიშნეს დიაკვანი გიორგი ბრეევი. წარიმართა სარესტავრაციო სამუშაოები, რომელიც დასრულდა 1998 წელს. 2009 წლის ივნისიდან წინამძღვარია ოლეგ კორიტკო.
ეკლესიასთან მოქმედებს სამრევლო ბიბლიოთეკა, საკვირაო სკოლა, მართლმადიდებლური სკოლა, მართლმადიდებლური ცენტრი „ცხოველმყოფელი წყარო“, რომელიც აწყობს პილიგრიმულ ტურებს, მუშაობს წიგნების მაღაზია.
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
ილინცი
ილინცი (Іллінці) — ქალაქი უკრაინაში. მდებარეობს ვინიციის ოლქში. 2013 წელს ქალაქის მოსახლეობა 11500 კაცს შეადგენდა.
სქოლიო
კატეგორია:ვინიციის ოლქის ქალაქები
კაბანის რაიონი
რესურსები ინტერნეტში
კატეგორია:ანკაშის რეგიონის რაიონები კატეგორია:პალიასკის პროვინციის რაიონები
სომხები თბილისში
თბილისელი სომხები (Թիֆլիսի/Թբիլիսիի հայեր) — ეროვნული უმცირესობა თბილისში.
შუა საუკუნეები
თბილისში სომეხი მოსახლეობის გამოჩენა ადრეული პერიოდიდანვე იწყება. დავით IV აღმაშენებლის (1089—1125) მიერ თბილისის გათავისუფლების შემდეგ, აქ სომხეთის ძველი დედაქალაქი ანისიდან და მიმდებარე რაიონებიდან აქტიურად ჩამოდიან სომეხი მოსახლეობა. XIII საუკუნის მეორე ნახევარში მარკო პოლო თბილისში სომეხი მოსახლეობის არსებობას აღნიშნავს. XIV საუკუნეში მომთაბარე თურქმანული ტომებისაგან შევიწროვებული სომეხის კიდევ ერთი ტალღა სახლდება თბილისში.
თბილისის ეთნიკური სტატისტიკა XIX საუკუნეში
XIX საუკუნის დასაწყისში თბილისის მოსახლეობის მნიშვნელოვან ნაწილს წარმოადგენდნენ სომხები. XIX საუკუნის განმავლობაში ქალაქის მოსახლეობის საშუალო ციფრი სწრაფად იზრდებოდა, მიუხედავად იმისა, რომ მნიშვნელოვანი ცვლილებები იყო ეთნიკური ჯგუფების პროცენტულობაში. სტაბილურად იზრდებოდა რუსებისა და ქართველების წილი. მეცხრამეტე საუკუნეში მნიშვნელოვნად შემცირდა სომხების წილი თბილისის მოსახლეობაში.
ავლაბარი
ავლაბარი — თბილისის ერთ-ერთი უძველესი რაიონი. XIX საუკუნეში უპერატესად სომხებით იყო დასახლებული. ავლაბარი მიეკუთვნება ისანი-სამგორის რაიონის ადმინისტრაციულ შემადგენლობაში, ასევე ავლაბარი ნაწილობრივ ძველი თბილისის ადმინისტრაციული რაიონის შემადგენლობაშიც შედის. ავლაბარი წარმოადგენს ისანი-სამგორისა და თბილისის ცენტრალური რაიონის დმაკავშირებელ ტერიტორიას. ავლაბარი წარმოადგენდა სომხური ინტელიგენციის ცეტრს საქართველოს ტერიტორიაზე.
სომხური ტაძრები თბილისში
thumb|right|300px|ძველი თბილისი, 1900 წ. ფოტოზე ჩანს სომხური ეკლესიები thumb|right|300px|ხედი ძველ თბილისზე, 1868 წ. ივანე აივაზოვსკის ნამუშევარი
საიათნოვა
thumb
საიათნოვა (Սայաթ-Նովա; საიათნოვა; Sayat-Nova), არუტიუნ საიადანის ფსევდონიმი (Հարություն Սայադյան) (1712—1795) — სომეხი პოეტი, მუსიკოსი, აშუღი, სასიყვარულო ლირიკის ოსტატი. პოეტის ცხოვრების მნიშვნელოვანი გარემოებები და დეტალები დღემდე არ არის ბოლომდე განმარტებული და შესწავლილი. რაც ბევრ რამეში თვითონ პოეტის ბრალია — ლიტერატურული მისტიფიკაციების დიდოსტატის, თავისი განუმეორებელი კოდირებული ენის ავტორის. არ არის საკმაო სანდო ინფორმაცია — არსებობს შემთხვევითი ფაქტები სიმღერებიდან, ხელნაწერთა კრებულების გვერდები, რომელიც შექმნა მან თავის შვილთან ოგანთან ერთად, ხელნაწერები გადაწერილი მის მიერ, ქართული წერილობითი წყაროები, თანამედროვეების მოგონებები რომლებიც მას პირადად იცნობნდნენ და უთხრობდნენ. პოეტი ლექსებს რამდენიმე ენაზე წერდა — სომხურად, ქართულად და აზერბაიჯანულად.
გაბრიელ სუნდუკიანი
thumb
გაბრიელ სუნდუკიან მკრტიჩევის ძე (11 ივლისი 1825, თბილისი — 29 მარტი 1912, თბილისი) — სომხური მწერალი, დრამატურგი.
დაიბადა თბილისში მდიდარი ვაჭრების ოჯახში.
ალექსანდრე მანთაშევი
ალექსანდრე მანთაშევი (Ալեքսանդր Մանթաշյան; დ. 1842, თბილისი — გ. 19 აპრილი 1911, სანქტ-პეტერბურგი) — უმსხვილესი ნავთობის მაგნატი და ფილანტროპი. იყო თავისი დროის ერთ-ერთი ყველაზე მდიდარი ადმაიანი.
მანთაშევი დაიბადა თბილისში სომხურ ოჯახში. ბავშვობის დიდი ნაწილი გაატარა თავრიზში, სადაც მისი ოჯახი დაკავებული იყო ბამბის და ტექსილის გაყიდვებით. იმის გამო, რომ იგი იყო ერთადერთი შვილი ოჯახში აქტიურად ერთვებოდა მამის კომერციულ საქმეებში.
1869 წელს გადავიდა მანჩესტერში.
1872 წელს დაბრუნდა მამასთან თბილისში, მალევე სასტუმრო „კავკასიის“ პირველ სართულზე მათ გახსნეს ბამბის მაღაზია.
1887 წელს მამის გარდაცვალეის შემდეგ მან მიიღო თბილისის ცენტრალური კომერციული ბანკის უმრავლესობა აქცია.
არმაის არუტიუნოვი
არმაის არუტიუნოვი (21 ივნისი 1893, თბილისი — თებერვალი 1978) — გამომგონებელი რუსეთში, ბიზნესმენი ამერიკაში.
დაიბადა თბილისში და გაიზარდა ერევანში. სომეხი. მამამის ეკუთვნოდა საპნის ფაქრიკა, ხოლო ბაბუა ბეწვით ვაჭრობდა. XX საუკუნის დასაწყისში გააუმჯობესა ნავთობის ამოსატუმბი ხელსაწყო. 1923 წელს ემიგრანტად გადავიდა ამერიკაში და 1928 წელს გადავიდა ქალაქ Bartlesville-ში და კომპანია ფილიპს პეტროლეუმის მხარდაჭერით დააფუძნა ფირმა Bart Manufacturing Company რომელიც 1930 წელს გადაარქვეს სახელად „REDA Pump“ (აბრევიატურა Russian Electrical Dynamo of Arutunoff-დან).
მიხეილ ტარიელის ძე ლორის-მელიქიშვილი
მიხეილ ტარიელის ძე ლორის მელიქიშვილი (Միքաէլ Տարիելի Լոռիս-Մելիքով მიხეილ ლორის-მელიქიშვილი; 1825—1888) — რუსეთის სამხედრო მეთაური და სახელმწიფო მოღვაწე; კავალერიის გენერალი (17 აპრილი 1875), გენერალ-ადიუტანტი, გრაფი (16 აპრილი 1878). სახელმწიფო საბჭოს წევრი (11 თებერვალი 1880 წელი).
იმპერატორ ალექსანდრე მეორეს მოღვაწეობის ბოლო თვეს იკავებდა შინაგან საქმეთა სამინისტროს მდივანი თანამდებობას გაფართოებული უფლებამოსილებით, საშინაო პოლიტიკაში ატარებდა ლიბერალურ ხაზს, რის შედეგადაც იმპერატორის მოკვლის მცდელობა წარმატებულად დასრულდა.
სქოლიო
კატეგორია:სომხები კატეგორია:თბილისი
სამუხა
სამუხა — ქალაქი ხეთების სამეფოს ადმინისტრაციულ პერიფერიაში. ზუსტი ადგილმდებარეობა უცნობია. ხეთური წყაროებით, მდებარეობდა „ზემო ქვეყნის“ მეზობლად, ზემო ჰალისისა და ზემო ევფრატის შუამდინარეთში (მალათიასთან). მოხსენიებულია ჯერ კიდევ კაპადოკიურ ლურსმულ ფირფიტებში (ძვ. წ. II ათასწლეულის დასაწყისი), რომელთა მიხედვით, სამუხაში ფუნქციონირებდა სასახლე და არსებობდა ასურელთა სავაჭრო ფაქტორია „ვაბრთუმი“. ხეთურ ხანაში ხურიტების მძლავრ გავლენას განიცდიდა (როგორც ჩანს ხურიტებთან ტერიტორიული სიახლოვის გამო). სამუხაში თაყვანს სცემდნენ ხურიტულ ღვთაებას — ხეფათს და მის მეუღლეს — თეშუფს, ისევე, როგორც იშთარს (ხურიტულ წარმოშობის შაუშქას), რომლის ტაძარი განთავისუფლებული იყო ხეთების სახელმწიფო ვალდებულებათა შესრულებისგან.
ლიტერატურა
კატეგორია:ძველი შუამდინარეთი კატეგორია:ისტორიული ქალაქები
ფილიპსი
ფილიპსი (Philips Electronics) — 1891 წელს ქალაქ ეინდჰოვენში დაარსებული კომპანია. მისი დამფუძნებელი იყო ჯერარდ ფილიპსი, რომელმაც გადაწყვიტა ელექტრონული ნათურების წარმოების აწყობა. კომპანიის პერსონალი შედგებოდა 10 ადამიანისგან და საშუალოდ დღეში უშვებდა 100 – 200 ელექტრო ნათურას, რომლებიც იყიდებოდა მხოლოდ ნიდერლანდებში.
ისტორია
მინი|ჯერარდ ფილიპსი 1895 წელს კომპანიას შეუერთდა ჯერარის ძმა ანტონი, რომელმაც საკუთარ თავზე აიღო პროდუქციის საერთაშორისო ბაზარზე გატანის ორგანიზება.
კომპანიამ საკმაოდ სწრაფად გაითქვა სახელი თავის ქვეყანაში და 1916 წელს ნიდერლანდების დედოფალმა ვილგელმინამ მიანიჭა უფლება სამეფო სახელწოდების დამატების «Royal». დამფუძნებლების ჯერარის და ანტონის დევიზი „ციფრები მნიშვნელოვანია, მაგრამ ადამიანები უფრო მეტად მნიშვნელოვანია“ დღესაც აქტუალურია კომპანიისთვის. 1999 წელს ძმებ ფილიპსებს მიენიჭათ ჰოლანდიის „XX საუკუნის საუკეთესო  მეწარმის“  წოდება.
1910 წელს კომპანია ხსნის სამეცნიერო–კვლევით ლაბორატორიას. ოცდაათიანი წლებიდან ფილიპსი იწყებს სამედიცინო აპარატურის გამოშვებას. ამავე პერიოდიდან იწყება ელექტროსაპარსების წარმოება ცნობილი მარკით PhiliShave.
1926 წლიდან იწყება შემუშავება და 1930 წელს ჩნდება კომპანიის ახალი ლოგოტიპი, რომელიც დღეს ჩვენთვის ცნობილია. ლოგოზე გამოსახული ტალღები გამოხატავს რადიოტალღებს, ვარსკვლავები – საღამოს ცას, რომელშიც გადის საღამოს რადიომიმღებებთან შეკრებილი ხალხისთვის რადიოტალღები. 1938 წელს ლოგოზე ჩნდება ფარი.
მეორე მსოფლიო ომის შემდეგ კომპანია ფილპსმა გააძლიერა სამეცნიერო–კვლევითი მიმართულებით მუშაობა. ერთ–ერთი მნიშვნელოვანი და წარმატებული ნაბიჯი იყო ცნობილ ბრენდთან პანასონიკთან (Panasonic) დადებული პარტნიორობის ხელშეკრულება.
მსოფლიო ბრენდს ჰქონდა რამდენიმე რევოლუციური გარღვევა. 1948 წელს გამოგონებული იქნა ხანგრძლივად დამკრავი ფირფიტა, 1958 წელს – სტერეოფონიური ტექნიკა, 1963 წელს კომპაქტური აუდიოკასეტა, 1982 წელს კომპანია სონისთან (SONY) ერთად შექმნილი იქნა ციფრული კომპაქტ დისკი.
Philips Lighting განათების აპარატურის ერთ–ერთი წამყვანი კომპანიაა მსოფლიოს მაშსტაბით. 65 % აეროპორტების, 30 % საავადმყოფოების, 35 % ავტომობილების და 55 % სტადიონების განათებულია სწორედ ამ კომპანიის განათების აპარატურით.
ამჟამად კომპანია ფილიპსი – კონცერნი ერთ–ერთი წამყვანია მსოფლიოში საყოფაცხოვრებო ტექნიკის, რადიომიმღებების, ელექტროსამართებლის, მაგნიტოფონების, ტელევიზორების, კომპიუტერების, ლაზერული დისკების, სამედიცინო აპარატურის, მობილური ტელეფონების, მიკროსქემების და ა.შ. სფეროებში.
კომპანიის ოფისები განთავსებულის მსოფლიოს ბევრ ქვეყანაში. საერთო ჯამში მათში დასაქმებულია დაახლოებით 44 000 ადამიანი.
ყოველ წლიურად კონცერნის ბიუჯეტიდან სამეცნიერო–კვლევების ჩასატარებლად გამოიყოფა 2,5 მილიარდი ევრო.
1971 წლამდე კომპანიას ხელმძღვანელობდა ანტონ ფილიპსის შვილი ფრიც ფილიპი, რომელიც გარდაიცვალა 2005 წელს 101 წლის ასაკში. ამჟამად კონცერნს ხელმძღვანელობს ჯერარ კლეისტერლე. სათაო ოფისი მდებარეობს ამსტერდამში.
სქოლიო
კატეგორია:ფილიპსი კატეგორია:აუდიო ტექნიკის მწარმოებლები კატეგორია:1891 წელს დაარსებული კომპანიები კატეგორია:ჰოლანდიური ბრენდები
ჰაითაღი
რესურსები ინტერნეტში
კატეგორია:არმავირის პროვინციის სოფლები
კალდიმი
კალდიმი — ქართული ხმლის ერთ-ერთი სახეობა. კალდიმი (ხევსურული) მთლიანი სიგრძე - 90 სმ., პირი - 78 სმ.
ხმლის პირი დამზადებულია ფოლადისგან, ცალლესულია, ერთღარიანი, ოდნავ გახრილი. აქვს 10 სმ სიგძის შაშარი (ორლესული პირი). პირს ორივე მხარეს ტარიდან 20 სმ. სიგრძემდე თითო ფართო ღარი მიჰყვება. ვადაჯვართან ორივე მხარეს ღარებში გამოსახულია ნიშნები 1414, რაც გერმანული ხმლის პირებზე არსებული ნიშნების მინაბაძია, (გერმანული განმარტებით ეს არის მაგიური ნიშნები). ღარის ბოლოში ერთ მხარეს გამოსახულია „სამეფო სფეროს“ (სამეფო რეგალია) სტილიზებული გამოსახულება (დამღა) - 1,5 სმ. დიამეტრის წრე, რომელსაც ზემოდან ჯვარი ადგას. პირის მეორე მხარეს კი მორბენალი მგელია წარმოდგენილი.
წარმოშობა
ერთ-ერთი ვერსიით, ამ ხმალს წარმომავლობა იმ ჯვაროსნებს უკავშირდება, რომლებიც ჯვაროსნული ლაშქრობების პერიოდში თოთქოსდა კავკასიაში დარჩნენ. ხმლის ჯვაროსნებთან დაკავშირება განაპირობა კალდიმის დამღამ - სფეროზე (წრეზე) დასმული ჯვარი. ხმლის მეორე მხარეს კი, როგორც ავღნიშნეთ, გამოსახულია ე.წ. „მგლის“ დამღა, რომელიც სამეცნიერო ლიტერატურის მიხედვით, გერმანული წარმომადგენლობისაა. თავდაპირველად, ეს დამღა (მგლის სტილიზებული გამოსახულება) XIV საუკუნის პასაუელ ხელოსნებს ეკუთვნოდა, ხოლო XVI-XVII საუკუნიდან ამ ნიშანს ზოლინგენის ხელოსნება იყენებდა. აღსანიშნავია,რომ ევროპულ ხმლებზე მგელი ძალიან სტილიზებულად არის წარმოდგენილი - 9-11 შტრიხით, ხოლო ქართული და კავკასიური მგლები გამოსახულია მთელი ტანით, აქცენტირებულია კიდურები, თავი და ბალანიც კი. მგლის დამღა ძალიან პოპულარული და სახასიათო იყო ქართული და კავკასიური ხმლებისათვის. სრულებით არ არის გასაკვირი, რომ იგი კალდიმზეა გამოსახული.
აღსანიშნავია, რომ XVI-XVII საუკუნეების ზოლინგების დამღებზე სამეფო რელიგიის (სამეფო სფეროს) დამღასაც ვხვდებით. მაგ. პეტერ მუნიხი, რომელიც XVII საუკუნის დასაწყისში ზოლინგენში მოღვაწეობდა დამღად საკუთარ სახელთან ერთად სამეფო სფეროს იყენებდა, ხოლო ხმლის მეორე მხარეს, მგლის დამღას სვამდა. აქედან გამომდინარე, მანამ, სანამ ჩვენ არ გაგვაჩნია აღნიშნული დამღების უფრო ძველი ქართული ნიმუშები, უნდა ვივარაუდოთ, რომ კალდიმის დამღაც ევროპიდან, გერმანიიდან შემოსული, ანუ იმპორტირებული სადამღო ნიშანი იყო, რომელიც ხევსურულ რეალობაში, სავარაუდოა „დედალ ფრანგულად“ მოინათლა.
დამღებზე დაკვირვებით ნათელი ხდება, რომ ორივე შემთხვევაში სამეფო რეგალიის, „სამეფო სფეროს“ დამღად გამოყენებასთან გვაქვს საქმე. დასადგენია, რომელი უფრო ადრინდელია - ქართული თუ გერმანული ვარიანტი? ევროპული დამღა ქართულ დამღასთან შედარებით გაცილებით მეტად დახვეწილია და მაღალ დონეზე შესრულებული. ქართულ სამეფო რეგალიებში, როგორც სამეცნიერო ლიტერატურიდანაა ცნობილი, XVIII ს-მდე „სფერო“ საერთოდ არ ფიგურირებს, (ამ ნიშანს ვხვდებით მხოლოდ ვახტანგ VI დროშაზე და თეიმურაზ II-ის მეფედ კურთხევისას), ხოლო ევროპაში ის ერთ-ერთი მთავარი ინსიგნიაა. ამიტომ უფრო ლოგიკურია ამ ნიშნის ხმალზე დამღად გამოხატვა ეროვნული მონარქების სურვილი იყო და არა ქართველი მეფეებისა. ზემოთთქმულიდან გამომდინარე, აღნიშნული დამღა ევროპიდან შემოსულად უნდა მივიჩნიოთ. იგი პოპულარული გახდა საქართველოში და ამგვარი დამღიანი ხმლების დამზადება ჩვენს ქვეყანაშიც დაიწყეს. აქვე, კიდევ ერთხელ ხაზგასმით ავღნიშნავთ, რომ ქართველი მეიარაღეები მხოლოდ ევროპულ პოპულარულ დამღებს იყენებდნენ, ხმლის პირი, ტარის და ქარქაშის დამზადება კი, ადგილობრივი წესებით, საკმაოდ წარმატებულად ხდებოდა
ლიტერატურა
კატეგორია:ქართული ხმლები
აიგუნ კაზიმოვა
აიგუნ ალასგარ ქიზი კაზიმოვა (Aygün Ələsgər qızı Kazımova; დ. 26 იანვარი, 1971, ბაქო, აზერბაიჯანი) — აზერბაიჯანელი მომღერალი, სიმღერებისა და მუსიკების მწერალი, პოპ მუსიკოსი და მსახიობი.
იგი ცნობილია აზერბაიჯანში, თურქეთსა და რუსეთში. მას დიდება და აღიარება 2006 და 2007 წლებში ბაქოსა და მოსკოვში ჩატარებულმა კონცერტებმა მოუტანა. 2002-2006 წლებში იყო კონკურსის "აზერბაიჯანის საუკეთესო მოდელის" პრეზიდენტი. მისი სინგლი Hayat Ona Guzel ყველაზე პოპულარული იყო iTunes-ზე (თურქეთი). კაზიმოვამ დაწერა და იმღერა 2012 წლის ფიფას 17-წლამდელ ქალთა მსოფლიო თასის ჰიმნი. მისი დუეტი სნუპ დოგთან, Coffee from Colombia, იყო ჰიტი აზერბაიჯანში, თურქეთში, ჩეხეთის რესპუბლიკაში, კოლუმბიაში, საქართველოსა და რუსეთში. ჩაწერილი აქვს 10 ალბომი.
ადრეული ცხოვრება
დაიბადა 1971 წლის 26 იანვარს ბაქოში, აზერბაიჯანში. ოჯახში მყოფი 4 ბავშვიდან იგი ყველაზე მცირეწლოვანი იყო. საკუთარი მუსიკალური ნიჭი საშუალო სკოლაში სწავლის პერიოდში გამოავლინა. მუსიკის გარდა, კაზიმოვა გატაცებული იყო ხელბურთით; იგი იყო სკოლის ქალთა ხელბურთელთა ნაკრების კაპიტანი. სპორტი საშუალო სკოლის დამთავრების შემდეგ მიატოვა და ჩაირიცხა მარიფის ხელოვნების ტექნიკუმში; 1986 წელს აღნიშნული ტექნიკუმი დატოვა. ამ დროს იგი ახალგაზრდულ ბენდთან (Gaya) მუშაობდა.
კარიერა
კაზიმოვას პროფესიონალური სოლო კარიერა დაიწყო 1988 წელს, როდესაც მან პირველი პრიზი მოიპოვა „Baki payizi-88“ (ბაქო შემოდგომა-88) მუსიკალურ კონკურსში. 1989 წელს მან იურმალას მუსიკალურ კონკურსში ჯილდო მოიპოვა, ხოლო 1992 წელს ჯილდო მიიღო მუსიკალურ კონკურს აზიის ხმაში (აზახეთის რესპუბლიკაში). საკუთარი პირველი ალბომი 1997 წელს გამოუშვა.
პირადი ცხოვრება
აუგინ კაზიმოვა დიდი ხნის მეგობრობის შემდეგ ცოლად გაჰყვა იბრაჰიმ იბრაჰიმოვს. 1990 წელს შეეძინათ ქალიშვილი სახელად ილგარა. იბრაჰიმოვი და კაზიმოვა ერმანეთს 1991 წელს დაშორდნენ. 1994 წელს კაზიმოვა დაქორწინდა რზა გულიევზე (აზერბაიჯანის პარლამენტის ყოფილი სპიკერისა და ოპოზიციის ამჟამინდელი წევრის, რასულ გულიევის ძმისშვილი), რომელსაც 1996 წელს, გულიევის დაკავების შემდეგ, იძულებით გაშორდა.
სქოლიო
კატეგორია:დაბადებული 26 იანვარი კატეგორია:დაბადებული 1971 კატეგორია:ბაქოში დაბადებულები კატეგორია:აზერბაიჯანელი ქალი მომღერლები და სიმღერების ავტორები კატეგორია:აზერბაიჯანელი პოპ მუსიკოსები კატეგორია:აზერბაიჯანელი მსახიობები
კლიმენცია უნგრელი
ბიოგრაფია
როდესაც საფრანგეთის მეფე ფილიპე IV გარდაიცვალა, მისი ვაჟი ლუი X საფრანგეთისა და ნავარის მეფე გახდა (ვინაიდან დედამისი ნავარის დედოფალი იყო). 1315 წელს ლუიმ თავისი მეუღლე მარგარიტა ბურგუნდიელი და საკუთარი და იზაბელა ფრანგი მრუშობაში დამნაშავეებად სცნოთ და დააპატიმრა. მალევე რომის პაპის ნებართვით მეუღლეს გასცილდა. მიუხედავად ამისა, დედოფლის გავლენების წყალობით ისე მოხდა, რომ ლუიმ მის გარდაცვალებამდე სხვა ქალზე ვერ იქორწინა. 1315 წელს დედოფალი მოკლეს, სავარაუდოდ ის მეფის ბრძანებით დაახრჩეს მის საკანში. ამგვარად მან მეორე მეუღლის ძიება დაიწყო და არჩევანი კლიმენციაზე შეაჩერა. 1315 წლის 19 აგვისტოს ლუი და კლიმენცია დაქორწინდნენ, ამავე წლის 24 აგვისტოს კი თავად რომის პაპმა აკურთხა კლიმენცია საფრანგეთისა და ნავარის დედოფლად. მარცხნივ|მინი|კლიმენცია უნგრელის გერბი 1315-1328 წლებში 1316 წლის 5 ივნისს ლუი X გარდაიცვალა, კლიმენცია კი ამ დროს რამდენიმე თვის ორსული იყო. კლიმენციას ორსულობის დროს სანამ ის მონარქს გააჩენდა, ქვეყანას ლუის ძმა ფილიპი მართავდა. ფილიპმა იმდენი გაბედა, რომ კლიმენციას ბავშვის ტახტზე უფლებები უარყო და მეფობა თავად მოისურვა. თავად კლიმენცია კი ფილიპს რეგენტად არ სცნობდა. 1316 წელს კლიმენციამ ვაჟი გააჩინა, რომელიც დაბადებისთანავე აკურთხეს საფრანგეთისა და ნავარის მეფე ჟან I-დ. მიუხედავად ამისა, ჟანი ხუთი დღის ასაკში გარდაიცვალა. ამის შემდეგ ხელისუფლება მთლიანად ფილიპემ აიღო ხელში და თავი საფრანგეთისა და ნავარის მეფე ფილიპ V-დ გამოაცხადა. დედოფალ კლიმენციას კი რომის პაპი იოანე XXII არჩენდა და ზრუნავდა მასზე.